b"\n_START_ARTICLE_\nViatge d'Inanna als inferns\n_START_PARAGRAPH_\nEl mite del descens de la dea Inanna (en sumeri) o Ixtar (en accadi) a Irkalla (l'inframon) constitueix un dels principals cicles literaris mesopot\xc3\xa0mics i es coneix amb diversos noms: en destaca els de Viatge d'Inanna als inferns i Viatge d'Inanna al Pa\xc3\xads sense Tornada. Hi ha diferents poemes sobre aquest mite, els primers dels quals aparegueren en \xc3\xa8poca sum\xc3\xa8ria, i se n'han trobat tamb\xc3\xa9 exemples paleobabil\xc3\xb2nics. Els poemes, tret d'un d'accadi datat del s. XIV ae, estan escrits en sumeri._NEWLINE_Els fragments de poemes donen lloc a interpretacions. La hist\xc3\xb2ria explica l'arribada a Irkalla d'Inanna amb motiu de la mort del seu esp\xc3\xb2s Dumuzi. La versi\xc3\xb3 acc\xc3\xa0dia, per\xc3\xb2, suggereix que Inanna, que l'odiava, el lliur\xc3\xa0 als dimonis. El poema explica tamb\xc3\xa9 l'assalt a l'infern, governat per Ereixkigal, de Nergal, ajudat per Enki, i acaba amb el matrimoni i reconciliaci\xc3\xb3 de tots dos."